Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako galdera, deseskalatze-prozesuaren egungo faseari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Herritarrekiko Harremanetarako kontseilariak maiatzaren 14ko Osoko bilkuran ahoz erantzun dezan:

Deseskalatze-prozesuaren fase honetan, Nafarroako Foru Komunitatea zer egoeratan dago Covid-19aren ondoriozko kutsapen berrien, hildakoen eta senda-agiria jaso duten pertsonen kopuruari dagokionez?

Iruñean, 2020ko maiatzaren 7an

Foru parlamentaria: Uxue Barkos Berruezo